Angela Merkel al Parlament Europeu | Des del petit país\nAngela Merkel al Parlament Europeu\nAvui Angela Merkel ha participat en una Conferencia de Presidents dels Grups Polítics al Parlament Europeu, oberta als diputats. A continuació trobareu els missatges més destacats de la seva intervenció.\nLa cancellera alemanya ha destacat que el Premi Nobel de la Pau que ha estat atorgat a la UE és un reconeixement a la trajectòria de pau i prosperitat de la Unió i ha recordat que serà el President del Parlament Europeu Martin Schulz qui el recollirà.\nMerkel també ha advertit que ens estem jugant el futur de la UE pels nostres fills i ha citat al President Schulz: “o hi guanyem tots o hi perdem tots”. En aquest sentit, ha insistit que Alemanya farà tot el que estigui en la seva mà per a garantir la UE de la llibertat i ha recordat que la prioritat ha de ser aconseguir una base sòlida per la unió econòmica.\nLa cancellera també ha afegit que “la crisi actual no té precedents, per això tots els Estats Membres de la UE han de fer reformes i adoptar mesures i això comporta sofriments a la gent. Per aquest motiu, hem de ser responsables amb les generacions futures i reforçar el creixement i l’ocupació, comptant amb una ciutadania emprenedora. Cada euro invertit ha de representar un valor afegit per a la creació d’ocupació.”\nEn relació a la crisi del deute del sector privat i del bancari, Merkel ha lamentat que la crisi ens aboca a una greu situació. Si tots els Estats Membres haguéssin complert amb les directrius europees avui la situació seria més lleu. “Lamentablement, ningú ha complert”.\nPer això, “cal una unió econòmica i monetària comú a través d’una política econòmicamés coordinada i una regulació dels mercats financers homologada a nivell europeu. Ho hem de defensar-ho tots en el Consell del mes de desembre.” En aquest sentit, també ha citat a Jacques Delors: “una unió monetària sense una unió econòmica no funcionarà”. I en això, ha assenyalat que el temps li ha donat la raó.\nEn la part final de la seva intervenció, Merkel ha reiterat que la UE ha de recuperar la confiança dels ciutadans i ciutadanes i que això requereix molt esforç. En aquest sentit, no vol una UE a dues velocitats sinó una UE a una velocitat doble. “Hem d’entendre que som més forts com Unió Europea que com a nacions soles. Els parlaments nacionals hauran de col·laborar per assolir més legitimació democràtica i més control. I això vol dir també reforçar el Parlament Europeu.” – ha afegit.\n“La UE ha superat fa temps la fase d’experiment i podem reajustar el model, però seguirà essent una Unió forta. Units i decidits podem defensar el nostre model social en el món global civilitzat. United for the better! Units pel millor!”.\nEn el torn de rèpliques dels Presidents dels principals grups polítics de la cambra, Joseph Daul (PPE) ha insistit que “necessitem un pressupost que permeti realitzar tot el que ens hem proposat” i ha recordat que “el pressupost europeu té efecte palanca”. Com és que el Consell demana més inversions però e retalla el pressupost, s’ha de prioritzar el debat sobre els recursos propis de la UE per garantir el pressupost europeu.\nHannes Swoboda (S&D) ha assenyalat que els Socialistes i Demòcrates respecten el compromís de Merkel amb Europa però ha advertit que “no s’ha de sorprendre que li diguem que exigeix a d’altres països mesures que no s’apliquen en el seu. “També ha afegit: “Parla de llibertat i què fan amb la llibertat els milions d’aturats a Europa? Per què no van de la mà vostè i François Hollande?”\nEn relació a la crisi del deute, Swoboda ha recordat que Espanya no té un problema de deute públic, sinó de deute privat. Per tant, “no es tracta de comunitaritzar els deutes sinó de mesures que rebaixin els diners que han de pagar aquests països per aquest deute. No necessitem només la política d’austeritat, l’hem de combinar amb polítiques de cohesió.” – ha conclòs.\nGuy Verhofstadt (Liberals) ha sentenciat que vivim una crisi política generada per la manca d’una autoritat que defensi una moneda, l’euro. “A l’Eurozona – ha afegit – el diner prestat es paga al 5%. Mentre que EEUU, més endeutats que la UE, el paguen al 2,5%. L’ explicació és que darrera del dòlar hi ha un estat i aquí a Europa no tenim qui sustenti l’euro. Per tant, necessitem un veritable govern i un veritable pressupost europeu.” – ha afegit.\nPer últim, l’alemanya Rebecca Harms (Els Verds) ha lamentat que estem en un cercle viciós d’austeritat pressupostària i que, per això, els països enlloc d’avençar cap a la cohesió s’estan allunyant els uns dels altres.\n← Per una Unió Europea Federal: cap als EEUU d'Europa\nMarina Geli a Girona →\nEUA Sèrbia Comissió Síria Kosovo acord de comerç Unió Europea Cultura Agrupament Socialista Pressupostos Intervencions Europa institucions estat de dret Catalunya Berlusconi Internet Nazisme Federalisme Egipte Diada PSOE euroregions S&D Pregunta Parlamentària Alemanya Mediterrani eleccions Líbia Parlament Fòrum Cívic socialisme Itàlia candidatura catalana comerç internacional democràcia


The Daily Avalanche: Ghibli (7): transformistes\nFins a aquest punt es podria dir que la producció dels estudis Ghibli es dividia en dues tendències ben compartimentades: el terreny de la fantasia en el qual Hayao Miyazaki es solia trobar tan a gust i les cròniques realistes que s’adjudicava Isao Takahata. Aquesta regla implícita es trenca quan l’any 1994 Takahata dirigeix «Pom Poko», ambientada en el Japó contemporani i amb un tema tan actual com el de la protecció de la fauna davant els projectes d’expansionisme urbà, però amb un tractament fantasiós que beu tant dels mites tradicionals com de les exageracions més hilarants del cinema d’animació.\nAbans de continuar, confessaré que no em veig amb cor de precisar la complexa etimologia del títol «Pom Poko», tot i que a casa nostra també es coneix la pel·lícula com «La guerra dels ossos rentadors». Si ens posem estupends, caldrà aclarir que les bestioles que la protagonitzen no són exactament ossos rentadors (encara que hi tinguin una retirada), sinó una espècie de la família dels cànids que és endèmica del Japó i que en català s’hauria d’anomenar «gos viverrí». Com que aquesta apel·lació probablement us soni tan aliena com a mi, a partir d’ara els anomenaré «tanuki», que és el seu nom en japonès.\nCom ja avançava abans, la història que explica «Pom Poko» és la de l’enfrontament de diverses comunitats de «tanuki» amb l’expansió urbanística dels suburbis de Tòquio entre els anys 60 i 90 del segle XX. Els recursos emprats per aquests animalons per defensar els seus territoris oscil·len entre la màgia i l’ecoterrorisme, entre la pallassada i l’homicidi. La trama, sempre observada des del punt de vista dels «tanuki», és complexa, erràtica i digressiva, amb múltiples fronts oberts i una barreja de tons tragicòmics només possible dins d’un «anime» japonès.\nPer apreciar «Pom Poko» en profunditat és necessari conèixer bé el folklore japonès, tant pel que fa al seu panteó celestial com als seus mites més terrenals. Els «tanuki» en particular semblen ser bèsties molt estimades pel poble, amb fama de golafres, hedonistes i amigues de la broma. Segons la tradició són capaços de canviar la seva aparença a voluntat, un recurs del qual la pel·lícula en treu gran profit quasi contínuament, però que es mostra de forma espectacular en la llarga escena de la gran desfilada pels carrers de la ciutat.\nMés sibil·linament s’utilitzen aquestes metamorfosis per presentar els mateixos «tanuki» en diferents estats d’estilització. Així, quan apareixen en relació a la societat dels humans, tenen un aspecte naturalista quasi propi d’un documental; però a la majoria del film, quan són mostrats relacionant-se entre ells, prenen un aspecte antropomòrfic, van vestits i caminen sobre dues potes. En situacions excepcionals, quan els «tanuki» deixen córrer els seus instints més primaris, les seves figures es simplifiquen fins arribar al nivell d’un «cartoon». No deixa de ser meritori que aquest còctel d’estètiques oposades no faci naufragar el projecte.\nPerò encara hi ha més. Els «tanuki» tenen una arma secreta que paradoxalment està molt a la vista, els seus testicles, que apareixen ben visibles quan els personatges caminen drets (igual com es poden remarcar els pits totalment antropomòrfics de les seves femelles). És aquí on es fa més palesa la distància cultural que hi ha entre nosaltres i el Japó: costa d’imaginar una pel·lícula occidental destinada a un públic familiar que inclogui una cançó que menciona el balanceig dels ouets. Per no mencionar les batalles a cop de gònades hipertrofiades o els paracaigudes improvisats a partir dels sacs escrotals. Viure per veure.\n«Pom Poko» és dispersa i no acaba de ser rodona, però assegura un parell d’hores de sensació de «what the fuck!» continu que no tenen preu.\nEtiquetes: cinema, Ghibli, WTF\nLEBLANSKY 22 d’abril de 2020, a les 16:45\nBuf! Mira,que sóc fan de Gibli, però aquesta em va descolocar molt. No és que em desagradi, però el seu guió em desconcerta tant que ni tan sols em fa riure quan se suposa que l'escena és graciosa\nAllau 22 d’abril de 2020, a les 16:47\nCrec que has d'haver-te fumat alguna cosa per poder-la apreciar.


La corresponsabilitat eclesial. Un exemple, l’agrupació de Besalú\nSe m'ha demanat fer un article sobre una de les línees de treball de la nostra diòcesi de Girona: l'agrupació de parròquies i la coresponsabilitat eclesial que un dia varem parlar en un Consell parroquial de Besalú i Maià de Montcal. De fet estem davant d'unes de les línees que el Bisbe Francesc ha marcat com una Prioritat Pastoral pel 2015-2016 (vegeu punt II, 6 de les Prioritats Pastorals de la Diòcesi de Girona), però que ja portem una colla d'anys treballant t'hi des de bisbe Carles Soler.\nDesprés d'un any i mig de servir – desde Banyoles i Fontcoberta - les parròquies de l'agrupació de Besalú, Maià de Montcal, Beuda i Dosquers, degut al traspàs de mossèn Martirià Pla (a.c.s), el setembre del 2014, puc constatar la coresponsabilitat eclesial de moltes persones per tirar endavant la comunitat cristiana sense un rector resident.\nDes de fer el Suplement al Full Parroquial, portar l'economia de cada diumenge, organitzar la catequesi, vetllar per obrir i tancar les esglésies, els cants de la coral sempre a punt per la missa de dotze, tenir cura dels desperfectes dels teulats o dels locals, la neteja i l'ornamentació dels temples fins a tenir preparades totes les coses per les misses, enterraments, visita als malalts, Càritas... han estat un reguitzell de serveis, que potser abans feia o coordinava el mossèn, però que ara ho han fet un grup de persones que han sabut tirar endavant les parròquies sense la presencia diària d'un mossèn.\nNo parlem de l'organització de les festes dedicades a la Mare de Déu dels Dolors, portades per la Junta de la molt Venerable Congregació dels Dolors. Sempre han comptat amb l'acompanyament del mossèn encara que el pes fort recau amb una junta de laics compromesos i que estimem profundament la Mare de Déu dels Dolors.\nUs ho dic amb sinceritat: heu mostrat una maduresa eclesial. Això no s'improvisa en uns dies. Es un treball que els mossens i les vostres famílies han anant teixint en aquestes parròquies. Enhora bona!!\nPerò permeteu-me ara fer una petita reflexió d'això que estem assajant en molts indrets de la nostra diòcesis. No som els únics en aquesta línea de treball. Moltes diòcesis de França, Bèlgica, Alemanya... porten una colla d'anys treballant aquesta coresponsabilitat. I no cal dir que en països de missió d'Amèrica Llatina o d'Àfrica ens porten anys d'avançada.\nD'entrada no es una estratègia per la falta de capellans, sinó què respon a un principi eclesiològic que el Concili Vaticà II ja va presentar al seu moment, el 1964, quan no hi havia manca de preveres (vegeu la constitució Lumen Gentium 35-36), però que ara semblaria que hi hem arribat més per necessitat que per convicció. La integració dels laics en els òrgans de decisió i de consell, no com a “suplents” dels capellans, sinó per raó de seu baptisme, i per tant com a coresponsables eclesials. Ara això no funciona per decret sinó per empatia. Cal que ens mentalitzem els capellans, religiosos i laics. Tots ens hem de sentir responsables i servidors. Només des de l'actitud de servei i no de domini o de parcel·les de poder, podrem tirar endavant l'Església en aquests temps.\nEs veritat que cal fer més reunions, escoltar-nos, posar-nos d'acord i veure entre tots com responem als diferents reptes que es presenten cada dia sobretot per ser –com diu el Papa Francesc- “L'Església que surt i que és una Església amb les portes obertes” (Carta encíclica La Joia de l'Evangeli, 46), però a on el gran protagonista ha de ser l'Esperit Sant. Es el qui dona el coratge per viure aquest procés des d'un profund arrelament a Jesucrist. Es l'Esperit Sant qui regenera l'Església com ho ha fet durant vint segles. Sense aquesta espiritualitat tot es podria reduir a un simple voluntarisme o a un organigrama funcional sense ànima, com si fos una empresa. I l'Església no es una empresa, encara que molts ho creguin.\nAixí a la nostra diòcesi de Girona es prioritza la formació del laïcat, ja sigui per conèixer millor Jesucrist i per assumir responsabilitats en la missió de l'Església (Prioritats Pastorals 2015-2016, I, 1). Es a dir sense un coneixement profund de Jesucrist i d'una vida verdaderament espiritual els laics com els capellans tenim el perill de fer “la nostra obra” i no “fer Església de Jesucrist”. Es per això que es va donant formació pels laics amb missió pastoral o per preparar celebracions dominicals amb absència de prevere. També es forma als laics en l'animació de grups de joves, de preparació del matrimoni, per acollir famílies “ferides”, per la visita als malalts, per atendre els necessitats des de grups de Càritas, pels catequistes d'infants i joves...\nAra davant de tot això, cada vegada serà mes necessària el treball de comunió del mossèn, per fer créixer el cos eclesial per l'Eucaristia i els sagraments, per la Paraula i la caritat. I aquest treball com a col·laboració de la missió del bisbe. Sinó hi ha perill d'allunyar-nos del què ha de ser l'Església de Jesucrist. Aquest treball de comunió s'ha de fer amb els diaques permanents, amb els laics amb missió pastoral i amb els altres agents de pastoral. I sobretot des de la comunió i no des de la competència.\nAra, després d'aquest primer moment, potser el que tocarà fer serà organitzar aquella formació per totes aquestes persones que han ajudat a fer present l'Església de Jesucrist a Besalú, Maià,... perquè no sigui una “flor d'estiu”, sinó que “estiguin preparats per donar raó de la seva esperança a tothom qui us ho demani” (1 Pere 3, 15).


L'expresident del Barça, acusat de defraudar 230.591 euros a Hisenda\nSandro Rosell, en una entrevista amb l'ARA fa quatre anys. Francesc Melcion\nBarcelonaLa Fiscalia demana dos anys i nou mesos de presó per a Sandro Rosell, a qui acusa de defraudar 230.591 euros a Hisenda el 2012, utilitzant una societat administrada per ell mateix per cobrar els seus serveis professionals en l'organització de congressos. En el seu escrit d'acusació, el ministeri públic acusa l'expresident del Barça d'un delicte contra la hisenda pública i demana que se'l condemni a pagar una multa de 300.000 euros i que se li prohibeixi obtenir subvencions o ajudes públiques, així com incentius fiscals, durant tres anys.\nLa Fiscalia aplica a l'expresident del Barça l'atenuant de reparació del dany, ja que el juny del 2019 va retornar a Hisenda un total de 287.911 euros, corresponents a la quota defraudada amb interessos. Segons el ministeri públic, el 2012 Rosell es va dedicar a activitats professionals relacionades amb l'organització de congressos i similars i al lloguer de locals industrials.\nPer dur a terme aquesta activitat, va utilitzar la societat TOC SLU, de la qual era administrador únic i que mancava d'estructura empresarial per prestar els serveis que constituïen el seu objecte social. Durant el 2012 l'empresa va comptar únicament amb cinc treballadors, quatre dels quals es dedicaven a labors de manteniment i neteja a les oficines, el domicili i la segona residència de Rosell, mentre que el cinquè s'encarregava de la comptabilitat, facturació i atenció telefònica.\nL'acusat, prossegueix la Fiscalia, es va servir d'aquesta empresa per obtenir rendes que no va declarar en la seva autoliquidació per IRPF i que derivaven de la seva activitat professional personal: la signatura facturava i cobrava als clients la retribució dels serveis que prestava a tercers. A través de l'empresa, es va deduir indegudament com a despeses en l'activitat econòmica declarada dues factures emeses per una consultora per l'assessorament sobre qüestions de fiscalitat internacional i pagaments amb VISA no justificats. A més, per intentar ocultar les xifres derivades de la seva renda, va declarar indegudament pèrdues patrimonials per la venda d'uns immobles.\nLa Fiscalia també acusa Rosell de no haver inclòs en la seva declaració del 2012 unes rendes immobiliàries corresponents a un immoble que tenia a la seva disposició ni altres rendiments de cabal mobiliari. Rosell va romandre més de dos anys en presó preventiva per ordre de l'Audiència Nacional, acusat de blanquejar comissions de fins a 20 milions d'euros rebudes pels drets audiovisuals de 24 partits de la selecció brasilera de futbol i d'un contracte amb Nike, cas del qual va ser absolt el 2019.\nL'Audiència va decidir absoldre Rosell, per a qui la Fiscalia sol·licitava sis anys de presó, davant els "dubtes en relació amb la il·legalitat de les comissions" que hauria cobrat, perquè no podia acreditar que hagués comès els delictes dels quals se l'acusava. Paral·lelament, Rosell té encara pendent el judici pel fitxatge de Neymar, una causa en què s'enfronta a cinc anys de presó per corrupció entre particulars i estafa pel fitxatge irregular del futbolista brasiler pel FC Barcelona el 2013.\nSandro Rosell: "Dos anys de presó no tenen preu, no es paguen amb res"


Els Premis literaris de Cerdanyola tenen nous guanyadors - Cerdanyola al dia\nEls Premis literaris de Cerdanyola tenen nous guanyadors\nRedacció13 de maig de 20224min0\nEls tres guanyadors dels premis, amb els responsables de les dues institucions organitzadores. Autoria: UAB\nLa UAB i l’Ajuntament de Cerdanyola del Vallès han lliurat els Premis Literaris 2022 en un acte que ha comptat amb els guanyadors d’aquesta edició de les obres de novel·la, poesia i narrativa breu, amb una participació que ha doblat la participació de l’any passat. A l’edició 2022 s’han presentat un total de 159 obres -el doble que l’edició del 2021- de les quals 17 al premi de narrativa breu, 53 al de novel·la i 89 al de poesia. La participació ha remuntat a dades prepandèmiques del 2019.\nFrancesc Puigpelat, Pep Cortès i Anna Pallejà guanyen els premis de novel·la, poesia i narrativa breu, respectivament. El Teatre de la UAB va collir l’acte que culmina els premis literaris de la ciutat, organitzats conjuntament per l’Ajuntament i la UAB.\nEl XXVII Premi de Poesia ‘Miquel Martí i Pol’, ha estat per Pep Cortès amb l’obra Pedra, paraula i ànima. L’escriptor terrassenc va voler destacar la importància que segueixen escrivint-se llibres de poesia i va mostrar-se orgullós de guanyar un premi que porta el nom de Martí i Pol, poeta inspirador per a la seva generació.\nEn el seu parlament, l’alcalde va subratllar que es vol “seguir potenciant la cultura com a bé essencial de la nostra societat” i que “la cultura és un aspecte important perquè la nostra societat pugui seguir avançant”. Per la seva part, el rector Lafuente va explicar que la UAB és una universitat compromesa amb la cultura: “Pensem que el contacte amb la cultura i creativitat és necessari perquè la universitat formi ciutadans cultes i competents. Volem que el campus sigui un espai on ciència i art dialoguin i s’enriqueixin mútuament”.\npreviousCerdanyola torna a sumar-se al Dia Internacional dels Museus\nnextERC planteja col·locar contenidors intel·ligents als barris de Cerdanyola contigus a Ripollet


3er dia de voluntariat: el segon grup a l’Itinerari pels conreus valencians | El quadern de l'Ecomuseu Vernissa Viu\n3er dia de voluntariat: el segon grup a l’Itinerari pels conreus valencians\nJuliol 31, 2008 in Activitats, Impressions, Treball diari\nDijous 31 de juliol del 2008\nTornem al Racó del pi, però ara li toca el torn a l’altre grup de voluntariat, que encara no havia vingut ací.\nPrimerament té lloc la presentació del grup (Arnau, Glòria Banyuls, Glòria Morant, Letícia, Marilén, Mariola, amb José Mª i Laura, com a coordis), i de la gent de Nerolí (Albert, Begonya, Carmela, Mar, i alguns més), que ens expliquen el que cal fer.\nSeguidament pugem amb les ferramentes al bancal, el qual es troba amb molta feina ja feta pel grup de dijous passat. Això es nota, però encara en queda molta per fer, i malgrat que avui també pegue fort el sol, venim amb ganes. Cal aprofitar estes primeres hores en què encara s’aguanta bé la calor.\nMentrestant, Albert i companyia preparen l’esmorzar, i a mitjan matí ens avisen de què ja està fet.\nBaixem a esmorzar:\nLlesques de pa torrat, vinagreta de tomaca i alls, hummus amb un toc dolcet de poma i sèsam, pernil i formatge. De beguda: aigua amb llima freda!\nCompletem el matí continuant amb els treballs del bancal. El muret de pedra seca de la canonada de reg avança uns quants metres, els muntons de compostatge ocupen més espai, i el bancal va obrint-se, i ens permet reconéixer així la seua grandària i la irregularitat del terreny.\nArribat el migdia, anem acabant, repleguem les ferramentes, i pensem de matinar més els propers dies per tal d’acabar més prompte, abans de que faça molta calor.\nJo em quede convidat a dinar.\n« 2n dia de voluntariat\n4t dia de voluntariat vernissenc, amb lluna nova »


Presentació de la campanya al Consell Comarcal del Baix Penedès (Foto: CCBP)\n30/11/2021 - 17:00h\nEl CCBP també impulsarà un nou pla d’ocupació de locals buits i la recuperació de l’activitat comercial als municipis\nAquest dimarts al matí s’ha presentat a la seu de l’ens comarcal al Vendrell la primera campanya de dinamització de comerç comarcal impulsada pel Consell Comarcal del Baix Penedès (CCBP) dins de l’anomenat Pla de Reactivació Econòmica 2021, que ja finalitza.\nAmb el títol ‘Baix Penedès: Tot el que necessites i més’, aquesta campanya d’àmbit comarcal i local està subvencionada pel Consorci de Comerç, Artesania i Moda (CCAM) de Catalunya dins el programa de suport de projectes per a l’activació comercial a municipis amb alta dependència turística, i es durà a terme al mes de desembre amb activitats de promoció i dinamització a 9 municipis en què els ajuntaments cofinancen activitats i materials de promoció.\nEls municipis participants són 9 -l’Arboç, Banyeres del Penedès, Bellvei, Calafell, Cunit, la Bisbal del Penedès, Masllorenç, Santa Oliva i el Vendrell-, els quals realitzaran activitats per dinamitzar el comerç local durant les properes setmanes dins aquesta campanya. Se n’informarà a les xarxes socials del mateix CCBP i dels ajuntaments implicats.\nDes del CCBP s’ha coordinat la campanya i s’ha realitzat la imatge corporativa que aquest dimarts s’ha presentat, a més d’una campanya de promoció i difusió a xarxes socials per donar a conèixer la campanya, els comerços i la comarca. També s’han coordinat les accions de material de promoció i activitats de promoció per a la dinamització del comerç.\nEl conseller comarcal d’Ocupació, Christian Martínez, ha destacat que “el Baix Penedès té un gran atractiu i potencialitats, i per això convidem a tothom a venir, comprar i conèixer la nostra oferta, que és variada i de qualitat. Per això la campanya porta el títol ‘Baix Penedès: Tot el que necessites i més’.\nEl cost de la campanya serà de 15.000 euros i la subvenció rebuda del CCAM és de 12.397 euros. També es realitzarà un estudi per definir un pla d’ocupació de locals buits i propostes per a la recuperació de l’activitat comercial als municipis de l’Arboç, Bellvei i Santa Oliva. En aquest cas, amb un cost de 14.000 euros i subvenció del CCAM de 7.000 euros.\nL’organització i coordinació de la campanya ha anat a càrrec dels tècnics del Pla de Reactivació Econòmica del Baix Penedès. El Pla de Reactivació Econòmica és un projecte subvencionat pel Servei Públic d’Ocupació de Catalunya, finançat pel Servicio Público de Empleo Estatal i cofinançat en un 50% pel Fons Social Europeu.\nRedacció | 14/04/2022 - 17:06h


Diada Nacional de Catalunya - Rubí Informa!\nInici » Notícies » Notícies Generals » Societat » Diada Nacional de Catalunya\n10 Setembre 2019 a 10:00\nReforç del servei d’FGC per aquest motiu\nFGC servei Diada Nacional 11 Setembre// foto: FGC\nAmb motiu de la Diada Nacional de Catalunya de l’11 de setembre, Ferrocarrils de la Generalitat de Catalunya (FGC) reforçarà el seu servei a les Línies Metropolitanes.\nA la línia Llobregat-Anoia\nSe circularà en horari de dia feiner i circularan un total de 390 trens, 170 més dels que circulen en un dia festiu habitual. Així mateix, es reforçarà el servei dels trens que circularan entre Barcelona i Manresa i entre Barcelona i Igualada, doblant la seva capacitat amb trens de sis cotxes.\nLa línia Barcelona-Vallès\nOferirà un servei especial a partir de les 11 del matí amb l’increment de l’oferta de trens. Hi circularan un total de 942 trens, el qual representa 453 trens més dels que circulen en un dia festiu habitual. A més, els trens de la línia L6-Sarrià passaran a fer servei d’S5-Sant Cugat entre les 15h i les 23h, ampliant així l’oferta de trens al Vallès.\nEl transport públic, l’opció més eficient per desplaçar-se durant la Diada\nFGC recomana l’ús del transport públic per als desplaçaments fins als diferents actes que s’organitzen durant aquesta jornada i evitar moure’s en vehicle privat, que segurament es veurà afectat per desviaments i limitacions de recorregut.\nD’aquesta manera, l’operatiu de reforç d’FGC contribueix a la lluita contra el canvi climàtic i a la millora de la qualitat de l’aire, facilitant i posant a l’abast dels ciutadans una oferta de transport públic eficient i responsable, que redueix l’impacte sobre el benestar de les persones i millora la qualitat de l’entorn urbà i el medi ambient.\nL’ús del transport públic és un eina eficaç per impulsar la mobilitat sostenible i apostar per uns desplaçaments més eficients, segurs, equitatius, competitius, tranquils i saludables, amb un consum d’energia i un nivell d’emissions per persona molt més reduït.\nPodeu consultar les característiques del servei que oferirà FGC el dia 11 de setembre a www.fgc.cat, al cercador web i de l’aplicació per a mòbils d’FGC i a les vitrines informatives de les estacions, així com trucant al telèfon d’atenció al client 012.\n#11s2019 #Diada Nacional #FGC


L’Ajuntament de Tremp ratifica la pujada de l'11% de l'IBI | Pallars Digital\n🔴 ÚLTIMA HORA: Els Mossos desmantellen una plantació de marihuana en un soterrani d'Isona i Conca Dellà\nL’Ajuntament de Tremp ratifica la pujada de l'11% de l'IBI\nDurant la sessió plenària també s’ha aprovat el pressupost municipal per al 2020, de 5,73 milions\nper Jordi Ubach Llorens , 24 de desembre de 2019 a les 10:23 |\nL’Ajuntament de Tremp ha aprovat definitivament la modificació de les ordenances fiscals per a l’exercici 2020 amb l’augment de l’Impost sobre Béns Immobles (IBI) com a mesura més significativa. Ha estat en el transcurs del ple extraordinari celebrat aquest dilluns al matí i amb els vots favorables dels regidors de l’equip de govern -ERC i Junts per Tremp- i en contra del grup municipal Compromís per Tremp.\nLa modificació de les ordenances també inclou un augment de l’impost sobre Vehicles de Tracció Mecànica (IVTM), l’impost sobre l’Increment de Valor dels Terrenys de Naturalesa Urbana (IIVTNU) i l’impost sobre Activitats Econòmiques (IAE). En el cas de l’IBI, s’augmentarà en un 11% i el tipus aplicable passarà a partir de l’1 de gener del 0,72% actual al 0,80%.\nEn el decurs de la sessió, l’alcaldessa de Tremp, Maria Pilar Cases, ha justificat aquest augment en la davallada dels ajuts que percep el consistori, com el Pla d’Obres i Serveis, així com la disminució de la població, que limita els ingressos que es perceben de l’estat espanyol. Cases ha assegurat que l’alternativa a pujar l'IBI era reduir despeses en serveis bàsics, uns serveis “que no podem deixar de prestar”, segons ha afirmat.\nTot i reconèixer que augmentar l’IBI “no és una decisió fàcil de prendre” i conscient “de com n'és d’impopular”, l'alcaldessa ha assegurat que l’IBI és un impost “just” ja que “afecta els veïns de forma proporcional al que tenen”. Pel que fa a les 394 al·legacions presentades per veïns de Tremp, Cases ha dit que el 32% estan fetes per “gent que al 2019 no va pagar IBI”. Davant la petició de l'oposició de demanar una revisió cadastral, l'alcaldessa ha dit que l'ajuntament “pot fer-ho”, però que aquesta revisió “podria ser a l’alça i no a la baixa”.\nL’augment s’ha aprovat amb els vots favorables d’ERC i Junts per Tremp. Foto: Jordi Ubach\nPer altra banda, la portaveu de Compromís per Tremp, Sílvia Romero, ha criticat la pujada “desproporcionada” de l’IBI i ha assegurat que es tracta de la pitjor mesura possible per les famílies, els llogaters i els petits comerciants. Romero ha dit que l’augment de l’IBI respon a la necessitat de “pagar factures i nòmines”.\nAprovat el pressupost per al 2020\nEl ple també ha servit per aprovar el pressupost municipal de cara al 2020, que ascendeix als 5.736.000 euros, 26.000 euros menys que l’any en curs. El regidor de Serveis, Obres i Urbanisme, Antoni Flores, va detallar algunes inversions previstes, com la construcció d’un aparcament a la zona del Joncar per 170.000 euros, la senyalització de l’eix urbà i de l’entorn del Geoparc Orígens, així com millores en l’accessibilitat per a persones discapacitades o en l’enllumenat públic.\nLa cap de l’oposició, Sílvia Romero, ha assegurat que es tracta d’un pressupost “bàsic i repetit” ja que, segons ha afirmat, “no planteja línies d’inversió importants”. Compromís per Tremp, que ha votat en contra dels comptes municipals, també ha criticat la partida de 160.000 euros d’ingressos prevista en multes de trànsit i s’ha qüestionat “l’afany recaptatori” d’aquesta mesura.\nDurant el ple també s’ha aprovat una moció de denúncia del judici al president de la Generalitat, Quim Torra, amb els vots a favor d’ERC i Junts i l’abstenció de Compromís pr Tremp.\nPresentades prop de 400 al·legacions contra la pujada de l’IBI a Tremp\nTremp aprova un augment de taxes com l’IBI o l’impost sobre vehicles\nPolítica, inversions, pressupost, pressupostos, IBI, impostos, ple, Ajuntament de Tremp, taxes\nIndependentistes i imposts\nPer Pallares del any el 24 de desembre de 2019 a les 23:16\nIndependentistes pujant els imposts? Per lo vist a part de ficar llacets i estelades pel poble també els agrada apujar els imposts...\nPer Veí el 24 de desembre de 2019 a les 18:24\nAltre cop l'equip de govern oblida les promeses electorals i el seu programa menys d'un any després d'ocupar l'alcaldia. El pitjor és que no ens expliquen amb claredat què fan amb tants impostos. I de nou obliden destinar ni un sol cèntim a acabar l'edifici de l'escola de música que molts usuaris hem reclamat.


Joguines sense Fronteres — Centre Cívic Santa Anna\nJoguines, intercanvi, solidaritat.\nAl CCVic Santa Anna hi ha un dels magatzems de Joguines sense Fronteres, una associació sense ànim de lucre que ajuda al desenvolupament emocional i cognitiu dels nens i nenes en situació de desavantatge social, proporcionant espais de joc i joguines de caràcter no bèl·lic amb la finalitat que els nens i nenes es diverteixin, juguin i estiguin alegres.\nAl CCVic, cada dimecres durant tot l'any, els voluntaris i voluntàries revisen, ordenen i classifiquen tota mena de joguines: per estrenar, quasi noves o usades. Les quals gràcies a l'esforç de l'organització i la generositat dels donants tindran una nova vida a les mans d'altres infants.\nRetirada de piles\nL’espai i els mitjans dels que disposem són molt limitats, per això és molt important que abans de fer-nos arribar una joguina es valori si aquesta pot tenir un segon ús o si malauradament ha d’anar a la deixalleria. Per poder donar una joguina cal que aquesta estigui en bon estat i que tingui totes les peces, ja que sinó difícilment es podrà donar a cap infant.\nVoluntaris, el dia del repartiment.\nDemà dimecres 4 de desembre 2019, una de les 4 jornades anuals de repartiment. El dia esperat per totes i tots!.\nCap nen i nena sense joguina!.Si tens una joguina en bon estat que ja no utilitzeu a casa pots escriu-re a joguinesvic@gmail.com o trucar a 618 097 669 i 630 432 529.


Leonardo da Vinci: el geni i els invents | Recursos sobre Leonardo da Vinci\nInauguració de l’exposició al mNACTEC\nEl Museu Nacional de la Ciència i de la Tècnica de Catalunya (mNACTEC) acull fins al mes de juny del 2017 l’exposició “Leonardo da Vinci. El geni i els invents”, una producció italiana dedicada als enginys més destacats de l’artista i inventor renaixentista.\nEn la mostra s’exposen 40 màquines i enginys ideats per Leonardo da Vinci, construïts a partir dels manuscrits, els esquemes, els dibuixos i les indicacions dels còdexs del geni italià. S’han reproduït de manera fidedigna i amb els materials propis de l’època alguns dels seus ginys més notables, creats sobretot per intentar fer més senzilla la vida de les persones. Aquestes obres van ser dissenyades entre 1482 i 1510.\nLa finalitat de l’exposició és donar a conèixer la figura de Leonardo da Vinci no només com a pintor i escultor, sinó com a home del Renaixement, amb una visió panoràmica i dinàmica del món. I amb un saber transversal que reunia totes les disciplines de l’època.\nL’exposició “Leonardo da Vinci. El geni i els invents” s’exposa des de 2009 de forma permanent a Roma, al Palau de la Cancelleria. La mateixa mostra en format d’exposició itinerant és la que arriba per primera vegada a Catalunya i Espanya al mNACTEC, després d’haver recorregut diverses ciutats del món com Roma, Viena, Istanbul, Berlín, Abu Dhabi i Dubai.\nCom a novetat, la mostra al mNACTEC incorpora hologrames a l’espai expositiu, mostrant d’aquesta manera la seva aposta per l’ús de les noves tecnologies. Els hologrames implementats s’utilitzen com a complement al recorregut de l’exposició i aporten una experiència única sensorial al visitant.\nEls àmbits de la mostra\nL’exposició “Leonardo da Vinci. El geni i els invents” ha estat distribuïda entorn els quatre elements naturals (aire, aigua, terra i foc) i també compta amb un espai dedicat als elements virtuals i un altre enfocat a la vessant artística de Leonardo:\n• Màquines interactives manipulables: Un total de 16 peces que el visitant podrà fer funcionar combinant així l’experiència directa del funcionament amb l’exploració dels principis físics i mecànics implicats en cada una de les màquines.\n• Aigua: Les màquines i els invents extrets dels còdexs de Leonardo da Vinci referents a l’aprofitament de l’aigua, la navegació, la flotació i, fins i tot, els sistemes de salvament de persones.\n• Aire: Els famosos dissenys d’ales articulades que simulen la morfologia de les ales de les aus. Totes les màquines van acompanyades de les fotos dels dibuixos i càlculs que va fer Leonardo da Vinci.\n• Terra: Els mecanismes d’enginyeria civil, com la creació de ponts, màquines per treballar al camp o bicicletes.\n• Foc: Els ginys destinats a la defensa i a la guerra, que inclouen màquines sorprenents com un tanc mòbil amb canons.\n• Art: Reproducció de 4 dels quadres més famosos de l’artista italià.\nL’exposició també presenta 9 hologrames, en 6 idiomes, on es poden observar les obres artístiques més interessants de Leonardo da Vinci, les màquines en moviment o la tècnica utilitzada per pintar els seus quadres.\nS’ofereix també un interactiu 3D per tal de veure aparells en funcionament i visitar virtualment l’exposició.\nAmb la voluntat d’ampliar l’abast de la mostra, el mNACTEC ha programat diverses activitats al voltant de l’exposició “Leonardo da Vinci: El geni i els invents”, tant en l’àmbit educatiu, l’àmbit familiar i l’àmbit de la divulgació.\nLes activitats escolars inclouen tallers, visites guiades i concursos. Les propostes familiars engloben visites guiades, visites teatralitzades i tallers infantils. És previst que fins al juny es programin diverses conferències i activitats divulgatives al voltant de l’exposició, de les quals properament se’n publicarà el calendari.\nFins al 5 de novembre: Exposició “Leonardo da Vinci”\nLliurament dels premis del certamen Joves Leonardo\nLLIURAMENT II PREMI LITERARI mNACTEC


Homenatge a Josep Dencàs. Moviment identitari català.lluitadors Catalans\nJOSEP DENCÀS I PUIGDOLLERS 2017\nEn Josep Dencàs representa per a nosaltres el triomf de la joventut. D’una joventut ardida, generosa, sense complicacions ni maniobres que enterboleixin la seva actuació; preparada per al lloc on l’ha situada el partit al servei de la pàtria catalana.\nLa seva audàcia i el seu valor personal el va posar en tots moments a favor de la causa i sempre amb acceptació prèvia de tot sacrifici.\nMolt són de lloar aquestes virtuts. Però molt més lloable és encara la seva capacitat d’organitzador. A la seva direcció les joventuts d’Estat Català vàren arribar a estructurar-se en un pla d’eficiència en defensa de les llibertas catalanes i ciutadanes. El remon de feixistes amb el que els motegen tots els inadaptas, no tene cap altre raò que el prúit d’en erbolir les segles de la política d’aquell moment. Ni doctrina ni procediments feixistes empraren mai les joventuts d’EC. Mai vàren privar l’expressió del pensament a ningú ni cap acte públic. Només vàren defensar la llibertar d’expressió que mercenaris a sou volien interrompre i alliçonar en el respecte als homes i a les idees a qui oblidava.\nEn Dencàs era un home dinàmic i un gran organitzador i volia preparar per a l’acció patriòtica i cívica a les joventuts.\nOn afina aquestes dots va ser a la Conselleria de Sanitat Insuficient. En el seu departament Dencàs multiplica el seu valer i empenta. Els projectes són realitat o marxen de pressa a ésser-ho.\nEls enemics no comprenien, ni comprenen ni compendran els homes que treballen amb fe. Culs de cafè la majoria sense altra missió que dir mal del que no comprenen ni senten, gent sense idealitat, altres que veuen la política com a un negoci, els atabalava el feinejar incesant de Josep Dencàs.\nDencàs estava desitjos per fer política per la política mateixa, com el desig d’un canvi de règim.\nL’ideal de Catalunya ha estat per Dencàs, el catalanisme integre i radical. En ell trobem totes les essències liberals de la llibertat que allibera sempre i no lliga mai, és a dir, la nostra propia lliberta, la llibertat eleborada per la nostra Raça. Una llibertat que serveixi per a oprimir, per a reconquerir brutalment, com a la Revolució francesa les terres d’Oc i tot el Migdia, no és la nostra llibertat. Una llibertat que s’utilitzi contra la manera d’ésser d’un poble, destruint les intitucions que el poble ha creat, tampoc és la nostra llibertat. Catalanisme vol dir, llibertat per a tots els catalans i respecte a la llibertat dels altres pobles.\nUna de les falles del catalanisme havia estat la timidesa en l’acció. Una dotzena de policies dissolen una manifestació de 5 o 6 mil persones.Un parell de lerrouxistes, a cop de garrot, desfeien qualsevol ballada de sardanes. Això s’havia d’acabar. Calia dotar a les noves organitzacions de catalanistes radicals, el que ara podrien dir nacionalistes, d’esperit defensiu – però de defensa eficient- de la qual havia mancat sempre el Catalanisme.\nEls dies 21 i 24 de maig del 36, en el Congrès d’EC, celebrat als locals del CADCI, Dencàs s’enfrontà a una mena de judici. En el seu parlament, féu un repàs a la preparació del Sis d’Octubre, a la successió dels esdeveniments d’aquell dia i a la seva fugida. No entrarem en detall, era la intervenció més esperada. Dencàs es justificà, llançà acusacions i aprofità per alliçonar els membres de les Joventuts d’Estat Català, que l’havien criticat:\n“S’ha dit que el poble català fou covard. No es pot jutgar el valor d’un poble quan sols s’ha lluitat quatre hores. Que consti, que el poble de Catalunya no fou vençut, perquè no lluità.\nEls que sí foren vençuts són els qui al cap de quatre hores de lluita i perquè encara no s’ha donat la batalla es rendeixen.\nJo m’he prestat a asseure’m a la banqueta dels acusats per amor a Catalunya, per ella ho he sacrificat tot, tot ho he posat al seu servei. Desprès tot el poble català m’atacà, m’insultà i m’omplí de llot, tots m’han atacat; jo esperava que ho fessin tots , començant pels de l’Esquerra, però el que no tenia dret a esperar, era que fins ESTAT CATALÀ no sols no em defensés, sinó que ataqués un seu militat sense esperar que es pogués defensar.”\nLa llarga ovació del públic al final, enmig de crits de “Visca Dencàs!” i Visqueu els homes dignes i honrats!” testimoniaren l’asenció de Dencàs a cabdill indiscutible del nacionalisme independentista.\nDencàs en seria el lider iniscutible. El seu profund sentiment nacionalista feia que, malgrat l’infern passat en els darrers mesos, el doctor no defallia en la lluita dels seus ideals, plantejant noves organitzacions i intensificant les converses amb Daniel Cardona i Josep M. Xammar menbres d’aquell nacionalisme intransigent, com deia ell.\nConcretar una idea, transformar un desig en plena voluntat, aquesta és l’obra del doctor Dencàs. Ell va saber fer compendre que la màxina llibertat anava inclosa en el Catalanisme radical; organitzant les joventuts , capacitant-les per a repelir qualsevol atac i demostrar en tots moments que la voluntat d’ésser no era una frase, sinó un fet.\nDencàs era un home altament dinàmic, d’una visió política formidable. Però per damunt de totes aquestes qualitats hi poso la seva provada lleialtat i el seu afinat patriotisme. Dencàs fou un home revolucionari , un home de partit, un home lleial. I sobretot el seu amor a Catalunya.\nOne thought on “Homenatge a Josep Dencàs”\nJORDI GASCÓ ha dit:\n24 Novembre, 2017 a les 23:26\nel doctor Josep dencas es la personalitat que va intentar que Catalunya fos independent, segurament no ha rebut el tribut que es mereix.


Des del Programa de Protecció Social, apostem pel compromís per la qualitat com un dels pilars de la nostra entitat, promovent el benestar i la qualitat de vida dels metges i dels seus familiars propers i oferint solucions personalitzades davant qualsevol situació derivada de problemes, de salut o socials, que no permetin portar una vida amb autonomia.\nApostem decididament per l'atenció de qualitat que es defineix a la norma UNE-EN ISO 9001: 2008, ens comprometem a desenvolupar els procediments i criteris establerts en aquesta norma amb la finalitat de poder oferir i prestar serveis de qualitat, centrats en la satisfacció de la població CoMB (membres col·legiats i els seus familiars).\nLa nostra política de qualitat es basa en els principis següents:\nMillorar la qualitat de vida dels metges col·legiats i les seves famílies, donant un servei de qualitat. Tots els nostres compromisos van encaminats a comprendre i detectar les necessitats particulars actuals dels nostres metges i les seves famílies, i promoure la seva autonomia personal.\nPromoure que les persones se sentin segures, garantint a tot moment el respecte a la intimitat i a la confidencialitat de les seves dades.\nTreballar amb un equip de professionals especialitzats i amb experiència, que ofereixen un assessorament personalitzat i que sempre recomanen l'opció més adequada en cada cas. Per poder dur-ho a terme, ens basem en l'aprenentatge continu, la comunicació i el treball en equip.\nConèixer la informació sobre la xarxa de recursos públics i privats més adequats per als nostres metges i les seves famílies.\nAconseguir la identificació i el compromís de tots els membres de l'organització amb una política de qualitat de l'empresa i desenvolupant una gestió de qualitat participativa que aprofiti les capacitats de tot el personal.\nImplementar la millora contínua com a prioritat de gestió de la qualitat dels nostres processos.\nConèixer i complir tots els requisits legals i reglamentaris aplicats a la nostra activitat.\nAquesta política és de compliment obligat per a tot el personal i serà revisada periòdicament per l'alta direcció.\nSr. Antoni Calvo. Direcció.


MATRICULACIÓ PER AL CURS 2016-2017\nEl nostre horari és ,de 8h a 16h l’ escoleta ( primer cicle d’educació infantil) i\nde 9h a 14h l’ escola (segon cicle d’educació infantil i primària).\nServeis de l’escola: Escoleta matinera de 8h a 9h. i menjador de 14h a 16h.\nPer posar-vos en contacte amb nosaltres, podeu cridar a la nostra escola i xerrar amb na Marta, mestra de l’escoleta o na Marga, mestra de l’escola, també amb la presidenta de l’APIMA Mercè Atienza. Si voleu veure la nostra escola, podeu venir a veure’ns.\n@2009 Moscari, CP 07316. Reservats tots els drets. Avís Legal / Estadístiques


Els colors de l’Arc de Sant Martí - Biblioteca Municipal de Ripollet\nDimecres 10 de gener a les 17.30h.\nLent i estrafolari vol acabar amb tots els finals feliços dels contes i amb la felicitat del poble de Viladalt. Un nen petit anirà en busca dels colors màgics de l’Arc de Sant Martí per tornar l’alegria al seu poble.\nA càrrec de Mönica Risi.\nAquesta entrada s'ha publicat en General i s'ha etiquetat amb Activitats infantils el 9 de gener de 2018 per Biblioteca.\n← Sala d’estudi nocturn Gener 2018 Novetats novel·la gener →


DIRECTORI DE SENDERISME - MASIA SERRET\n> Directori > Espanya > Catalunya > Lleida > MASIA SERRET\nMASIA SERRET - Fitxa\nMAS DE SERRET SCP\nObert tot l`any excepte Nadal i Sant Esteve\nTurisme rural al Montsec, la masia es troba situada al bell mig de la Vall d´Àger\nMASIA SERRET - Presentació\nMasia de Serret es construí amb mètodes i materials tradicionals del Prepirineu català, sobre les restes d'una ermita romànica del segle XI. Tota la planta baixa ha estat restaurada amb cura pels mateixos propietaris i respectant l'arquitectura ancestral per adequar-la al turisme rural.\nLa masia disposa de dues habitacions amb bany, TV i calefacció, i un apartament totalment equipat de 4 places. La sala menjador comuna ocupa l'espai de l'antiga nau de l'ermita romànica, amb llar de foc.\nL'espai exterior també ha estat arreglat i enjardinat, i es comú. Disposa d'un porxo amb vistes al Montsec, amb una gran taula de roure ideal pels àpats de primavera i estiu, una barbacoa, un gran jardí de gespa i una petita piscina, i mobiliari que permet descansar observant un paisatge increïble i, per la nit, un cel obscur de gran qualitat (Reserva Starlight), ideal per a l'observació astronòmica. Altres racons comuns de la masia són un porxet i un pati interior amb taula i cadires. També hi ha hort ecològic.\nEls estadants a les habitacions tenen servei d'esmorzar, i de sopar per encàrrec. També es poden encarregar àpats per emportar. L'estil de cuina és la tradicional catalana, amb productes del territori, artesans i casolans.\nLa masia es troba al mig de la Vall d'Àger, amb un accés molt fàcil i a un quilòmetre del poble. A només 200 m de la casa s'enllaça amb el GR-1 i d'aquí amb els senders senyalitzats que recorren tota la vall i el Montsec.\nAltres atractius de la zona molt propers a la masia són el Congost de Mont-rebei, el Centre d'Observació de l'Univers i la Col·legiata de Sant Pere d'Àger.\nLa casa ofereix wi-fi lliure, informació turística i patrimonial de la zona i activitats com un passeig amb carruatge per la Vall.\nInformació facilitada per MASIA SERRET. Revisat el 19/02/2015


Visat > Visat 26 > El Decameró, vicissituds de la primera traducció al català modern\nDurant segles el Decameró es va poder llegir en català gràcies a la traducció anònima i també completa datada el 1429 a Sant Cugat del Vallès,(2) si bé pel país hi circulaven diverses edicions de l’obra en l’original italià. És prou sabut l’influx de Boccaccio en la narrativa europea de tots els temps i, específicament, en la literatura catalana medieval: ho testimonien la traducció esmentada, o la que Narcís Franc va fer d’Il Corbaccio el 1397, o bé les influències temàtiques i estilístiques de Boccaccio en Bernat Metge, Roís de Corella, Jaume Roig, en el Cançoner satíric valencià dels segles XV i XVI, Curial e Güelfa o el Tirant lo Blanc. Boccaccio, juntament amb Dante Alighieri i Francesco Petrarca, forma part de les Tres corones de la literatura italiana. Precursor de l’Humanisme, com el seu coetani Petrarca, el qual li va dedicar una carta de consolació a causa de la greu situació econòmica per la qual passava.(3) Precisament, la darrera de les cent novel·letes del text de Sant Cugat és pròpiament la llegenda de Valter e Giselda, l’obra que Metge havia traduït del Griseldis, text llatí de Petrarca, que alhora és una traducció de la darrera novel·la del Decameró.\nMaria Aurèlia Capmany, com a traductora autodidacta, signa les primeres traduccions al principi dels anys seixanta, sempre per a Edicions 62. A més de diversos autors d’expressió francesa, especialment Georges Simenon per a la col·lecció «La Cua de Palla», tradueix diversos escriptors italians, començant per Calvino (1965) i continuant per Patrolini (1965 i 1966), Cassola (1966), Vittorini (1966), Chiarini (1967), Pasolini (1967), Pavese (1978) o Pirandello (1986). Enmig d’aquesta frenètica activitat traductora dels anys seixanta, va rebre l’encàrrec de Felip Cid, poeta i crític literari, de traduir el Decameró. Cid i Josep Pla-Narbona, pintor, dissenyador i escultor, havien fundat el 1967 l’editorial Llibres de Sinera, de ressonàncies espriuanes, que no va arribar a ser rendible i va haver de plegar al cap de tres anys. L’empresa oferia unes condicions molt dignes a autors i traductors de la casa (les feines es pagaven a l’avançada). Salvador Espriu havia rebut l’encàrrec de dirigir-hi una col·lecció de traduccions dels clàssics, i aleshores Cid va pensar en el Decameró, obra que l’havia impressionat durant la joventut. I el juliol de 1967 Espriu i Cid en van encarregar la versió catalana a Capmany, vinculada a Espriu, als promotors de l’editorial i al director teatral Ricard Salvat, amic d’Espriu. Va disposar de sis mesos per enllestir la feina amb lliuraments parcials de cinquanta quartilles, cosa que va fer contra rellotge amb la col·laboració esporàdica, sembla, de Jaume Vidal Alcover (1923-1991), company sentimental seu.(4) Tot fa pensar que Llibres de Sinera va pagar-ne la traducció sencera, atès que la traductora l’havia acabat del tot, però el tancament de la casa editora el 1968 va impedir-ne l’edició i la publicació.\nEl 1983 l’editorial Laia va conèixer l’existència de la traducció capmanyiana del Decameró i va decidir de publicar-la, per la qual cosa l’autora en va començar una revisió, que no va veure la llum per segona vegada per tal com es van assabentar que Francesc Vallverdú ja tenia l’encàrrec, de Josep M. Castellet i Joaquim Molas, de traduir-lo per a Edicions 62, en què va aparèixer el 1984. Vallverdú havia entrat a treballar a Edicions 62 el 1966 com a tècnic editorial, assessor lingüístic i traductor. Capmany feia tres anys que hi publicava traduccions i li havia manifestat que tenia feta la versió en català modern del Decameró. Sigui com vulgui, la recuperació de la present traducció capmanyiana per Punctum el 2018 contribueix a eixamplar i a enriquir amb un text d’una gran agudesa lingüística i amb uns diàlegs de gran vivor les versions completes o parcials catalanes del Decameró.(5)\nEl «descobriment» de l’existència de l’original de Capmany, ja entrat el segle XXI, es deu en primera instància a una breu menció que en fa Joaquim Mallafrè, traductor, escriptor i lingüista, en una conferència. En recull la referència Magí Sunyer (URV), que la passa a Montserrat Bacardí (UAB), la qual decideix de confiar-ne l’edició a Carles Biosca (UAB), Eusebi Coromina (UVic-UCC) i Joan-Francesc Silvente (UAB). El mecanoscrit de la traducció es troba a l’Arxiu Vidal-Capmany de la URV;(6) consta de 885 pàgines, corresponents a les deu jornades que configuren el Decameró, seguides d’una cinquantena de pàgines de notes. El text presenta mostres de quatre correccions successives, de les quals només una arriba fins al final de l’obra.\nCom ja s’ha esmentat, es tracta la primera traducció del Decameró al català modern. El domini que Capmany tenia de la llengua formal i de la col·loquial el va saber combinar magistralment dins l’obra, que resulta literàriament menys academicista que l’estil emprat per Vallverdú. D’una banda, el text capmanyià conté ressonàncies orals del teatre, amb expressions de la literatura popular, que tan bé coneixia;(7) de l’altra, hi sovintegen, com en l'original italià, oracions coordinades i juxtaposades, però també presenta períodes llargs, rics en subordinació i incisos, alhora que inversions i construccions llatinitzants. Ella mateixa havia dit: «He procurat mantenir, sempre que m'ha estat possible, l'èmfasi retòric, l'hipèrbaton, l'estructura llatina de la frase de l'original, i hi he procurat utilitzar el més ampli vocabulari “rosabalcavà” (rossellonès-alguerès-balear-catalunyès-valencià), que diria l'Espriu.»(8) En efecte, les tries lingüístiques de Capmany conformen una obra amb un català intemporal, ni adotzenat ni excessivament ampul·lós, esquitxat d’algun dialectalisme que hi confereix un to lleugerament arcaïtzant, adequat a unes històries situades al segle XIV, als afores de Florència durant la pesta negra, quan deu joves amics (tres homes i set dones) es refugien en una vil·la al camp, on s’expliquen, per entretenir-se, una novel·leta cadascun durant deu jornades.\nCapmany es devia sentir còmoda traduint les històries del Decameró, sovint transgressores i inspirades en la narrativa oral i en fonts clàssiques i medievals, amb homes i dones que malden amb enginy per vèncer els revessos de la fortuna, entre heroisme i fortuna, alegria i tristesa, humor o sàtira i tragèdia, riquesa i pobresa, vici i engany, vida i mort o amor cortès i sensual. Per aquest darrer aspecte, l’obra va ser qualificada d’immoral o escandalosa, i fou censurada en diverses èpoques. Pels cent relats, hi desfilen individus o grups socials retratats de manera versemblant, personatges de famílies existents i imaginàries o personatges històrics, d’entre els quals hi treuen el cap cavallers, mercaders o monarques catalans; i els fets s’hi desenvolupen en indrets, ciutats o poblacions reals, en ambients reconstruïts amb precisió, com ara jardins i paratges naturals i exòtics.


Membre d’una llista negra | Frederic Porta | PERIODISTA | Opinió | L'Esportiu de Catalunya\nMembre d’una llista negra Membre d’una llista negra Membre d’una llista negra Membre d’una llista negra + Membre d’una llista negra E-mail\nPERIODISTA - 3 març 2021 14.52 h\nBartomeu, en una de les seves últimes aparicions FCBARCELONA.\nMembre d’una llista negra Membre d’una llista negra Membre d’una llista negra Membre d’una llista negra Membre d’una llista negra E-mail\nFrederic Porta - PERIODISTA\nA primer cop d’ull, això de figurar en una llista negra té un punt èpic, com propi d’un Hollywood antic. En el cas que ens ocupa, però, el senador McCarthy ha estat un president, una junta i un règim de suport que no suporten les opinions lliures. Les que té, per cert, l’obligació de formular qualsevol periodista independent perquè d’això va la seva feina. No se’ns omple tant la boca amb ‘democràcies plenes’? Doncs aquesta és una manera bàsica de defensar-la, expressant de manera respectuosa i fonamentada arguments que serveixin al lector per formar-se una opinió. Aquestes quatre línies acabaran essent un seguit d’obvietats, de raons imprescindibles que caldrà recordar si no volem veure, també per aquí, retallades les nostres llibertats, siguin col·lectives o individuals.\nEls agradi o no sentir-ho als protagonistes, des que van entrar al club no els va moure més que la rancúnia i el desig d’acabar amb l’herència rebuda. Per primer cop a la història, el FC Barcelona havia ensopegat amb la pedra filosofal, amb els ingredients que van permetre el model d’èxit llargament perseguit. Com hem escrit alguns cops de manera gràfica, s’havia enlairat la Sagrada Família i un cop coronada, altres vingueren amb la intenció d’enderrocar-la i crear una catedral diferent, d’altre estil. Malgrat ser uns maldestres de manual, volien demostrar-nos que eren capaços de fer-ho i a base sistemàtica d’errors, la dècada ha acabat en la pitjor crisi econòmica i institucional del Barça des de la pràctica dissolució de l’entitat el 1908. Com era obligació moral, des d’aquestes pàgines algunes veus lliures van argumentar que el rei anava nu. Érem conscients d’anar a contracorrent, que la inèrcia i el viure còmode prop del poder, que el callar i doblegar l’esquena sempre donen més rèdits. Agraïm a L’Esportiu de tot cor que durant anys es mantingués ferm davant les pressions i no es plegués als desitjos de callar la dissidència que mostraven gent poderosa i indigna de representar aquest pilar bàsic del sentiment català. No cal fer-ne ara un memorial de greuges, ni repassar els vetos patits, més o menys evidents, com ja hem passat pàgina d’aquelles delirants converses amb directius, alts càrrecs i altres personatges singulars que ens demanaven o exigien, amb major o menor gràcia i educació, que rebaixéssim el to o ens atenguéssim a les conseqüències.\nEncara estem encantats d’aquest ofici entès com un servei públic, com un mecanisme de defensa davant les arbitrarietats i excessos que puguin cometre aquells que, aprofitant el poder que sigui, ens farien passar pel seu adreçador amb plena voluntat d’empitjorar la nostra llibertat i qualitat de vida. Després de quatre llargues dècades de pràctica, no podríem entendre aquest meravellós ofici de cap altra manera. I ho diem de manera tan natural com ells fan llistes negres sense avergonyir-se, ni reflexionar que la diversitat d’opinions resulta en democràcia tan imprescindible com l’aire. En tot cas, serveixi l’exemple del ‘Bartogate’ com a reflexió per a tants i tants companys que han preferit desistir i han estat còmplices permetent aquest desori que encara no ha acabat i que ha enfonsat el Barça de manera gairebé incomprensible. I si algun lector treu conclusions sobre el galdós paper del quart poder, almenys que mostri criteri per recolzar les veus i altaveus independents. No és plat de gust, però en certa manera conforta saber que no ens equivocàvem i ells anaven errats. Massa errats en el fons, les formes i la presa de decisions que ens han procurat aquesta hecatombe. Ara, que cadascú aguanti les seves responsabilitats perquè es tracta d’exigir-les.\nJaume Roures, d’objectiu del ‘Barçagate’ a acusació popular\n‘Barçagate’: un tret al cor del barcelonisme


Redacció Catalunyapress | dijous, 25 de octubre de 2018\nLa Fiscalia de Barcelona ha presentat un recurs d'apel·lació davant l'Audiència de Barcelona contra la decisió del jutjat d'instrucció 28 de Barcelona de no reobrir la investigació del trasplantament de fetge el 2012 a l'actual secretari tècnic del FC Barcelona i exjugador, Eric Abidal, han informat a Europa Press fonts judicials.\nLa Fiscalia demana que el cosí d'Abidal declari com a testimoni sobre el trasplantament\nLa Fiscalia recorre la decisió del Jutjat 28 d'aquest octubre de mantenir el sobreseïment del cas del trasplantament davant la falta de "indicis bastants, tractant-se en tot cas de meres conjectures i sospites" els arguments esgrimits per reobrir-lo.\nLes fonts consultades han indicat que el recurs al·lega que hi va haver una presumpta falsificació documental ja que en la causa obren dos documents originals diferents sobre el consentiment del trasplantament -i no una fotocòpia mal feta com diu la jutge-, ia més reclamen que es pugui citar a declarar al donant, cosí d'Abidal.\nEl ministeri fiscal ja va demanar reobrir la investigació després de publicar-se el contingut d'una conversa intervinguda a l'expresident blaugrana Sandro Rosell i una tercera persona que assegurava que Abidal li havien comprat un "fetge il·legal", segons va publicar El Confidencial.\nLa Fiscalia va revisar el cas i va sol·licitar al juliol reobrir al Jutjat d'Instrucció 28 de Barcelona per la presumpta compra il·legal d'un fetge per part del llavors president del club.\nEl Ministeri Públic també va sol·licitar a finals d'agost que el cosí de l'exfutbolista declarés en qualitat de testimoni pel trasplantament i que un metge forense li visités per confirmar si va ser el donant de l'òrgan.\nEl jutjat ja havia sol·licitat, abans d'arxivar, que el cosí de l'exfutbolista declarés en qualitat de investigat, un diligència per la qual es va remetre una comissió rogatòria a les autoritats franceses, que va ser denegada perquè "la legislació no reprimeix al venedor d'òrgans a igual que la legislació espanyola ".\nLa jutge va rebutjar en el seu últim acte que se li pugui citar en qualitat de testimoni, com demana el fiscal, perquè declari i se li pugui realitzar un examen mèdic perquè en el cas de prendre-li declaració s'hauria de fer en qualitat de investigat, per la qual que aquesta petició no pot prosperar.\nAixí mateix, la jutge va recollir en el seu acte que existien unes suposades irregularitats detectades en les actes del consentiment del trasplantament, de manera que la magistrada del Registre Civil havia revisat tota la documentació i va veure que el problema era per una fotocòpia mal feta.\nEl trasplantament d'Abidal es va realitzar en 2012 per la via pública a l'Hospital Clínic de Barcelona, encara que la recuperació es va dur a terme a les instal·lacions privades de l'hospital, al Barnaclínic.


The Land of Graccus: REAGRUPAMENT IMPULSA UNA INICIATIVA CIUTADANA EUROPEA PER A L'AMPLIACIÓ INTERNA DE LA UNIÓ EUROPEA\nREAGRUPAMENT IMPULSA UNA INICIATIVA CIUTADANA EUROPEA PER A L'AMPLIACIÓ INTERNA DE LA UNIÓ EUROPEA\nDesprés d'unes setmanes de preparció confidencial i uns darrers dies una mica frenètics, s'acaba de fer públic que Reagrupament impulsarà una Iniciativa Ciutadana Europea per aconseguir que la Unió Europea aprovi una via legal per a la seva pròpia Ampliació Interna.\nPodeu consultar el web de la iniciativa aquí.\nLa Iniciativa Ciutadana Europea és un nou mecanisme de participació democràtica a nivell de la UE que consisteix en proposar a la Comissió Europea que emprengui una acció legislativa concreta dins l'àmbit de les seves competències. Per aconseguir-ho, s'han de recollir 1.000.000 de signatures en el conjunt dels estats membres de la Unió Europea, si bé cada estat té assignat un nombre mínim de signatures.\nMalgrat que Reagrupament impulsa la iniciativa, qui realment l'organitzarà serà un Comitè de Ciutadans, que ja ha estat format, amb persones que viuen en set estats membres, nombre mínim. La presidència d'aquest Comitè de Ciutadans europeus que organitzarà la Iniciativa correspon al Dr. Joan Carretero, President de Reagrupament.\nQuè s'entén per Ampliació Interna de la Unió Europea? Fins ara, a la Unió Europea s'han donat successives ampliacions externes, és a dir, que s'afegien a la Unió, estats -amb els seus ciutadans, naturalment-, que fins llavors no en formaven part, de manera que el nombre de ciutadans europeus creixia en la mesura de la població del nou estat incorporat.\nPer contra l'Ampliació Interna consisteix en què quan una part d'un Estat Membre se secessioni d'aquest per un procediment democràtic, i formi un nou Estat sobirà, tant el nou estat com llurs ciutadans passin automàticament a ser Membres de ple dret de la Unió Europea, de manera que s'haurà produït una ampliació del nombre d'estats, però no del nombre de ciutadans europeus, que òbviament romandrà invariable.\nReagrupament es posiciona d'aquesta manera al capdavant dels moviments indepdendentistes europeus, promocionant una iniciativa que sense cap mena de dubte atraurà l'atenció i l'interès de milions de ciutadans europeus que segurament veuran en aquesta iniciativa, una via per a la realització del seu projecte polític i un obstacle per a les campanyes d'intoxicació, i perquè no dir-ho, de terror dels unionistes a Catalunya i a molts altres territoris en lluita per la seva llibertat.\nEns hem ficat en un bon merder, però un merder que s'ho val!\nEtiquetes de comentaris: AMPLIACIÓ INTERNA, INICIATIVA CIUTADANA EUROPEA, JOAN CARRETERO, REAGRUPAMENT, UNIÓ EUROPEA\nescrit per JOSEP el 4/02/2012 12:21:00 a. m.\nEl fet de presentar la iniciativa a les 0h del primer dia hàbil, ja vol dir moltes i moltes coses. Tantmateix la discreció amb la que s'ha dut el tema. Avui sento gran satisfacció de portar ininterrumpidament contribuint a la causa Rcat des dels primers moments amb la meva modesta cuota mensual.\nA veure com s'ho faran per parar això...\n3 d’abril de 2012, a les 0:11:00 CEST


Metodologia | SCHUMPIT | Innovation Drives Changes\nFase centrada en la presa de dades reals i objectives de l’ empresa per:\nPresentar un estat veraç de la situació general del’empresa.\nDetectar les fortaleses i debilitats de l’empresa per posar-les en comparació amb el seu entorn competitiu.\nOferir una visió general de les àrees de millora de l’empresa adaptades en la digitalització i automatització de tots els seus\nPresentació dels projectes precisos i el seu calendari d’aplicació.\nFase de Disseny de les solucions i la seva implementació. La base de l’èxit en tot procés de creixement accelerat és maximitzar les eficiències de tota l’organització, des dels col·laboradors directes fins als externs, generant les dinàmiques internes que potencíen el canvi.\nDESIGN: Des de les dades obtingudes en la fase d’anàlisi i els projectes proposats, s’inicia el procés de disseny de les solucions iniciant i entrenant als equips en la metodologia Design Thinking, per fomentar la innovació de manera exitosa i construir les noves solucions utilitzant les metodologíes Lean, Agile o Kanban adaptant-los a cada cas particular.\nIMPLEMENTATION: Acompanyem en la implementació de cada solució, tutelant en tota la fase l’efectivitat de la implementació i generant les dinàmiques de canvi de mentalitat (MINDSET) en els equips, amb un treball de Coaching. Articulem la implementació de solucions digitals per facilitar la presa de decisions.\nÉs la fase de consolidació dels canvis i la nova dinàmica de l’empresa. Permet gestionar les desviacions i introduir millores perquè la mentalitat de canvi sigui contínua.\nL’enfortiment i la efectivitat en la estructura i la operativa, en els equips humans i en els sistemes i processos; en el desenvolupament i en la innovació. En el canvi i en l’impuls al creixement.\nL‘automatització dels processos al final del nostre pas per l’empresa i l’adaptació de l’organització per estar en constant canvi és la garantia que la inversió en els nostres serveis té la rendibilitat prevista.\nContacti amb un dels nostres experts i l’informarem amb més detall sobre què podem fer per la seva empresa.\nAv. dels Alps, 48, Despatx 17-C2


Jo sóc partidari, ara, de complir la Constitució fins al dia (desitjat) de reformar-la. Ara bé: Aquest "senyor" Lesmes, que parla així, és un jutge conservador (que vol dir defensor de les injustícies). Mestre, segons diuen, en l'art de manipular i fer pujar uns jutges i baixar uns altres. Els que li convenen.\nI una altra cosa. Això que diu de la "autonomía e independencia del Poder Judicial", que ho expliqui a un altre, però no a mi, a jutjar per la diferència de rigor amb què es tracten els delinqüents rics i els delinqüents pobres...


Un segon jubilat de les Illes s'afegeix a la vaga de fam en protesta per les polítiques lingüístiques del PP\nLa protesta a les illes Balears per les polítiques lingüístiques del PP s'estén. Ja són dos els jubilats que fan vaga de fam en contra de les polítiques del govern de les Illes pel que fa al català. Tomeu Amengual, també jubilat i també de 64 anys, s'afegeix a Jaume Bonet, que fa ja 25 dies que no ingereix aliments.\nRedacció 26/03/2012 - 11.32 Actualitzat 26/03/2012 - 15.46\nTomeu Amengual, de 64 anys, va començar la seva protesta, la vaga de fam per la llengua, aquest diumenge al vespre, un cop va acabar la multitudinària manifestació a Palma en favor del català a les Illes.\nAmengual s'afegeix així a Jaume Bonet, que ja fa 25 dies que va començar la vaga de fam. Ara, la salut de Bonet se'n ressenteix i es passa gairebé tot el dia al llit i amb prou feines es pot aixecar. Els metges i l'associació Jubilats per Mallorca li aconsellen que pari però Bonet no té previst, de moment, abandonar la protesta.\nEls dos jubilats continuen la seva protesta per la llengua després que aquest diumenge milers de persones s'han manifestat a Palma a favor del català i contra la política del govern José Ramón Bauzá. La multitudinària marxa ha servit per carregar contra decisions de Bauzá com ara que la llengua catalana deixi de ser mèrit entre els treballadors de la funció pública i que deixi de ser obligatori saber català.\n25 dies de vaga de fam pel català\nUn viatge carregat d'emocions i... de neu


Data de llançament de les Adapt Auto Max "Anthracite". Nike SNKRS ES\nLes Air Max no han deixat d'evolucionar des que es van llançar per primera vegada l'any 1987, però alguns salts han estat més significatius que d'altres. Les Adapt Auto Max, equipades amb tecnologia FitAdapt, porten aquest concepte històric a l'actualitat amb cordons automàtics que et permeten configurar i desar l'ajust i el look perfectes, inclosos els llums personalitzables. Escull entre 13 colors icònics, que podràs fer parpallejar fins a una hora. Per portar l'experiència a un nivell superior, modifica l'ajust i la il·luminació de les sabatilles només amb la veu, amb l'ajuda de les dreceres de Siri i l'Assistent de Google.\nL'estil innovador d'aquest model també s'estén a les funcions de rendiment. Per primera vegada a la història, els usuaris disposen de dos modes: el d'activitat i el de descans. La part superior de malla lleugera i transpirable ofereix una sensació personalitzable, alhora que la placa de poliuretà termoplàstic envolta el peu per proporcionar més estabilitat. La nova unitat Max Air situada sota la planta del peu incorpora més Air per a una trepitjada extremament suau. Descobreix aquest disseny sense precedents i porta el llegat creatiu de les Air Max més enllà.


Lydia Vargas. GUIA 33 | Dona i Empresa Sant Just Desvern\nLydia Vargas. GUIA 33\nLydia Vargas, CEO de Guia33.\nGuia 33 és un cercador de negocis locals dissenyat per incentivar el comerç local. Ens dediquem al màrqueting i els serveis online perquè totes les empreses per petites que siguin puguin aparèixer a les primeres posicions dels cercadors de forma gratuïta, i accedir a serveis complementaris com ara campanyes de màrqueting online o pàgines web corporatives amb preus simbòlics i accessibles perquè qualsevol empresa per petita que sigui pugui accedir a ells\nDes dels 20 anys he treballat per compte propi, emprenedora per naturalesa i lluitadora amb els meus ideals, sempre fidel a uns valors que tinc interioritats des de petita i que han anat definint la meva personalitat: amor, gratitud, perseverança, respecte, amistat, superació, honradesa, responsabilitat, i valentia.\nAmb 18 anys vaig començar a treballar de socorrista a Sant Just i a donar classes de natació, que compaginava amb els meus estudis de dret. Amb 21 anys em vaig fer autònoma per primera vegada i autodidacta des de llavors, he treballat i après de totes les meves experiències, en àrees tan dispars com la natació, l'hostaleria, la tapisseria, el disseny, la fabricació de mobles, i la informàtica.\nAra estrenant els 40 anys considero Guia33 com el meu major èxit, fruit del conjunt d'experiències viscudes i cim de la meva vida personal i professional. Un nou model de negoci amb un valor social afegit i amb una filosofia marcada: donar a les empreses un valor d'ús superior al valor monetari que rebo d'elles.\nPerquè, des de l'inici, ha estat un gran repte per a mi que he afrontat de forma divertida, amb talent i creativitat, estudiant totes les idees que m'aporten les persones, en un ambient distès i un entorn informal però amb la serietat que requereix.\nSinergia comercial, incentivar el comerç local, apropar Internet a tots els negocis locals, de forma gratuïta, i connectar als petits comerços locals amb les xarxes socials i les noves tecnologies, són el motor de la meva activitat empresarial actual.\nQuè vols transmetre als teus clients?Què diferencia els teus productes/serveis d’altres?\nQue gràcies a una oferta de serveis integrals des d'una perspectiva humana, propera, professional i de qualitat, els clients podran desenvolupar la seva activitat en el dia a dia sense preocupacions i recolzats per la nostra plataforma Empresarial que respondrà en tot moment. Les empreses estalviaran temps i diners i evitaran que qualsevol nova necessitat de la seva empresa suposi un gran contratemps.\nA més molts dels nostres serveis són gratuïts, i això fa que tots els negocis locals, per petits que siguin, puguin estar a Internet i a les primeres posicions de Google sense pagar; a dia d'avui ningú ofereix un servei de qualitat com aquest, amb assessorament tècnic inclòs i de forma gratuïta.\nCrec en l'actualització professional constant com un valor i una necessitat en l'àmbit dels serveis i el màrqueting online, i no confonc la professionalitat amb la rigidesa, m’agrada mostrar al client l'equilibri entre el rigor que el treball mereix i el tracte familiar que s'ofereix. Es tracta d'aconseguir una relació distesa i fresca per facilitar els millors resultats. La tecnologia pot semblar freda i llunyana però nosaltres no.\nEn aquests moments tota la nostra activitat està a Internet, Només necessito l’smartphone o el meu ordinador, amb connexió a Internet, per seguir creixent sense límits. Els recursos econòmics que suposa tenir una botiga física i la contractació de personal, per atendre al públic, els invertim a donar un suport gratuït, un accés a Internet i un website a tots els comerços del poble sense necessitat de pagar cap quota.\nTotes les xarxes socials ens ajuden a créixer (Facebook, Twitter, Youtube) i una de les nostres funcions principals és connectar a tots els negocis del poble amb elles i ensenyar-los a utilitzar-les per ser més visibles en Internet.\nSer emprenedor avui dia és molt difícil tant per a homes com per a dones perquè no hi ha cap tipus d'ajuda, només promeses que mai es compleixen o ajudes fictícies que mai arriben. Els partits polítics, en lloc d'incentivar l'emprenedoria, es disputen seients i sous, i en lloc d'ajudar-nos a generar ocupació, generen corrupció. Parlo sabent el que és estar dins d'un partit polític que em va decebre moltíssim, els valors dels que parlen únicament serveixen per omplir diversos folis dels seus estatuts. A partir d'aquí, i deixant clar que cadascú ha de ser capaç, per si mateix, de crear el seu propi negoci, crec que no és qüestió de gènere sinó d'aptituds, de formació, de coneixement i de perseverança, l’èxit d’un negoci.\nSí, no preocupar-me del que em va ocórrer al passat perquè cauria en depressió, ni preocupar-me pel que passarà en el futur perquè viuria en l'ansietat, només preocupar-me de viure i gaudir del present, que és el que realment està ocorrent, sóc molt més feliç així i haig de reconèixer que m'ha costat molts anys entendre-ho. Si hagués entès aquesta filosofia, des dels 20 anys, el camí no hauria estat tan dur i la motxilla de la meva vida no hagués estat plena de pedres. Algunes aventures no m'han anat bé i unes altres sí, però no en canvio cap perquè de totes he après alguna cosa, la més important és que l'èxit d'un negoci és saber parar i acomiadar-se d'aquest quan va malament i continuar gaudint quan van bé.\nDe quina fita estàs més orgullosa d’haver aconseguit?\nDe seguir sent mare, i de seguir sent filla, de compartir tot el temps que puc amb el meu marit, amb els meus tres fills, amb la meva família, amb els meus amics i amb la meva gosseta i sobretot d'haver estat capaç de seguir endavant en temps difícils i de no tirar la tovallola, de lluitar per aconseguir els meus somnis, i no de treballar perquè els altres aconsegueixin els seus. Estic orgullosa de la meva família, que en tot moment ha estat al meu costat per donar-me la mà abans de caure.\nEmprenent nous projectes i sobretot gaudint cada dia del meu treball i de la meva família. La meva ment sempre està pensant coses noves i activitats que em permetin seguir creixent com a persona i gaudir amb tot el que faig. Ara estic amb un nou projecte que es diu Sinergia Empresarial, aviat us ho presentaré.\nEm veig amb 65 anys asseguda el banc d'un parc prenent el sol amb un smartphone a la mà gestionant els meus projectes d'Internet i continuar viatjant, això són les avantatges que tenen els negocis sense botiga física.\nQue si estimen la llibertat i tenen una idea lluitin per aconseguir els seus objectius, i que totes les seves energies es concentrin per aconseguir l'èxit, que probablement trigarà en arribar, o no, però que amb perseverança i actitud positiva més tard o més d'hora tot arriba.\nI per últim, què t’aporta pertànyer a una associació com Dona i Empresa?\nPertànyer a una associació és un part vital en qualsevol sector professional i sent una associació de dones emprenedores en Dona i Empresa abastem tots els sectors i això genera una força fonamental per organitzar-se, investigar, difondre els nostres negocis i protegir-nos entre nosaltres. Com a tendència destacaria que utilitzar la tecnologia d'última generació, Internet i les xarxes socials és molt important, però també cal conrear l'emoció, els valors i les opinions personals de totes com a elements diferenciadors que sempre sumen. És molt positiu que dins de la mateixa associació estiguem integrades dones amb diferents ideals que lluitem pel bé comú.


Trilla aposta per limitar l'horari d'establiments com els de la restauració\nAlba Solé / ACN\nBarcelona. Dijous, 8 de juliol de 2021. 11:28\nActualitzat: Dijous, 8 de juliol de 2021. 12:49\nEl cap d'Epidemiologia de l'Hospital Clínic, Antoni Trilla, ha apostat per limitar els horaris d'alguns establiments, com podrien ser els bars, per aturar l'increment de casos. "Menys hores oberts, menys risc de contagi", ha dit a RAC1.\nEl doctor ha considerat que tornar al toc de queda hauria de ser "una de les últimes possibilitats" i ha argumentat que limitar els horaris dels establiments seria una "posició intermèdia". Ha valorat que el tancament de l'oci nocturn "pot ajudar" i que, en tot cas, el que s'ha d'evitar són situacions de risc com aglomeracions o interiors i que cal complir estrictament les quarantenes. D'altra banda, ha afirmat que la variant delta pot representar ara un 50% dels casos i serà la majoritària en aproximadament un mes.\nTrilla ha considerat que el Govern deu estar pensant què pot fer i què no i li ha recomanat que ho argumenti molt bé des del punt de vista jurídic per evitar que els jutges ho tombin. En tot cas, ha afirmat que, ara per ara, no caldrien mesures que limitin al màxim drets fonamentals.\nLa pressió assistencial\nPel que fa a la pressió assistencial, ha apuntat que les UCI encara no estan notant un gran efecte, però que s'estan preparant "per si s'han d'ampliar". Entre aquests que acaben a crítics, ha reconegut que n'hi haurà de vacunats, però ha insistit que seran una clara minoria.\nEn línies generals, ha valorat que ara s'està en fase de mitigació i que el que s'ha de fer és intentar diagnosticar tots els casos. Ha afegit que "ajudaria" que la gent complís bé les quarantenes i ha defensat que es prenguin mesures malgrat les afectacions econòmiques que puguin tenir. "Si no aturem els contagis, anirem pel camí del pedregar", ha declarat.\nCatalunya ha registrat fins a aquest dijous 755.007 casos confirmats acumulats de coronavirus (694.371 amb PCR o test d'antígens), 8.092 més que en el recompte de dimecres, informa la Conselleria de Salut de la Generalitat a través del seu portal web.\nEl total de morts se situa en 22.278, quatre més que els que es van registrar dimecres: 14.180 a hospitals o centres sociosanitaris, 4.566 a residències, 1.183 a domicilis i 2.349 que no són classificables per falta d'informació.\nQuant als pacients que actualment estan ingressats, la xifra se situa en 663, que són 53 més que en l'últim recompte, dels quals 138 es troben a les unitats de cures intensives de centres públics i privats, cinc més que dimecres.\nLa velocitat de reproducció (Rt) baixa a 3,35 i el percentatge de positivitat dels tests d'antígens i PCR se situa en 15,57%, mentre que la incidència acumulada a 14 dies és de 479,39 per cada 100.000 habitants i la mitjana d'edat dels casos confirmats és de 26,69 anys.\nLa taxa del risc de rebrot ha pujat: dimecres va arribar a un nivell de 1.460 i aquest dijous se situa en 1.552.\nFoto principal: El doctor Antoni Trilla / Sergi Alcàzar\nCoronavirus Covid | La cinquena onada entra als hospitals i els contagis arriben als 8.000 Pepa Masó\ncoronavirus França desaconsella reservar vacances a Espanya i Portugal per la Covid Alba Solé Ingla\nCORONAVIRUS Covid | Espanya, en situació de risc extrem pels contagis dels joves Marta Sánchez\nCoronavirus Més de 4 milions de morts per la Covid arreu del món Judit Pellicer


Representants de la Cecot i del Ministeri de ...\nRepresentants de la Cecot i del Ministeri de Foment fan seguiment de la B-40 a peu d'obra\nLa trobada d'avui respon al compromís que la Ministra Pastor i el president de la Cecot van adquirir a principis de 2016 de fer un seguiment conjunt i sistemàtic de l'evolució de l'obra de la B-40 en el seu tram entre Abrera i Terrassa.\n01/03/17 · Cecot\n· Garrofé: “tal i com vam acordar el ritme d’execució actual compliria amb el termini de tenir el tram operatiu a finals del 2019. Per això hem insistit al director general de carreteres que incrementi o, com a mínim, que mantingui el pressupost de l’obra per aquest any”.\n· La Cecot recorda que l'impacte macroeconòmic a Catalunya de la Ronda del Vallès en aquest tram és de 252 milions d'euros. I la seva posada en funcionament suposaria un estalvi de gairebé 24 milions d'euros anuals en l'àmbit de la mobilitat.\nFotografia de grup de la delegació de persones de Cecot i del Ministeri que han fet la visita a la B jpg 1502.71 KB\nFotografia de la profunditat del túnel de la B40 en el tram Abrera-Terrassa jpg 803.61 KB\nFotografia d'una de les màquines que cimenten les parets del túnel de B40 jpg 1490.67 KB


Sense piscina a Massamagrell aquest estiu - Levante-EMV\nSense piscina a Massamagrell aquest estiu\nL’Ajuntament descarta obrir-la davant de la despesa de 100.000 euros que suposa\nMassamagrell | 28·05·21 | 16:56\nL’Ajuntament de Massamagrell ha decidit no obrir la piscina municipal aquest estiu per la despesa de 100.000 euros que suposa per a les arques municipals, després de finalitzar la concessió de l’empresa adjudicatària, gestora del recinte des de 2014.\nSegons expliquen des del consistori, ara s’ha d’escometre una nova licitació, però el govern municipal reconeix que hi ha possibilitats que el procediment quede desert, tal com ha ocorregut en altres municipis, com Benicarló. També valora que, en el cas d’adjudicar-lo, haja d’assumir pèrdues, com estan declarant les empreses concessionàries en altres municipis pròxims.\nUn altre dels motius que argumenta l’Ajuntament són els resultats obtinguts l’any passat. “Donada la situació que travessem, cap dia es va arribar a completar l’aforament, i l’empresa encarregada adjudicatària va presentar pèrdues pròximes als 8.000 euros, que hauran de ser compensades per l’Ajuntament després d’avaluar-les”, expliquen.\nAl marge d’això, l’Ajuntament de Massamagrell hauria de concedir a una nova empresa la gestió de la piscina en una nova licitació, d’un mínim de 35.000 euros, com en l’actualitat (valors de 2014). “I a aquesta quantitat se sumaria l’import pròxim als 48.000 euros que suposen la reparació del vas de la piscina per a obrir-la”, afigen.\nA més, cal sumar les neteges extraordinàries i diverses tasques de manteniment addicional per a poder garantir totes les mesures de seguretat respecte a la covid-19, que ja van suposar un sobrecost en 2020 per a les arques municipals.\n“Estaríem dient que obrir la piscina aquest estiu suposaria per a l’Ajuntament una despesa d’uns 100.000 euros, i sense cap garantia de cobrir aquestes despeses. L’any passat molts municipis no van obrir la piscina. Nosaltres ens arrisquem per a donar servei als nostres veïns i veïnes, i hi va haver pèrdues que ara haurem d’afrontar. Així que, encara que enguany la situació siga un poc millor, s’uneixen una altra sèrie de circumstàncies que ens han portat a prendre aquesta decisió. Sabem que és una decisió que molta gent no compartirà, però hem de vetlar pels interessos de l’Ajuntament”, ha explicat l’alcalde de Massamagrell, Paco Gómez.\nDes del consistori afirmen que en 2022, si la situació continua millorant, es tornarà a licitar la gestió de la piscina i s’invertirà el que siga necessari per a poder-la obrir amb garanties.\n3 El libro que rompe con los tabúes de las mujeres tiene sello valenciano\n5 El pardal de Sant Joan y la cotorra del Mercat


Balsareny redueix el pressupost i alhora incrementa la despesa social - Regió7 :: El Diari de la Catalunya Central\nBalsareny redueix el pressupost i alhora incrementa la despesa social\nLa carretera d'Avinyó tindrà una vorera al tram que va de la plaça Catalunya al pont del Llobregat\nalan ruiz terol | manresa 25.07.2016 | 09:05\nL´alcalde, Albert Neiro arxiu/mireia arso\nL'Ajuntament de Balsareny va presentar aquest dijous el pressupost d'enguany en un acte obert als veïns del municipi. L'alcalde, Albert Neiro, destaca que han aconseguit reduir el pressupost "sense haver de retallar res" i, alhora, incrementar la despesa social en el 40%. La clau, va assegurar, és "l'enginy, moure partides i buscar subvencions".\nL'audiència del govern municipal va tenir lloc aquest dijous a les 7 de la tarda a la sala El Sindicat. A part de per presentar el pressupost, que es va aprovar al maig, també va servir per retre comptes del primer any de mandat. Els encarregats de representar el consistori, governat pel partit Gent de Balsareny (GdB), van ser el regidor d'Urbanisme i Medi Ambient, Jorge Aguilera, i el mateix Neiro.\nEl total del pressupost municipal és de 3.397.773 euros. Això suposa una retallada de 146.731 euros respecte a l'any passat. Les inversions es concentren en la millora de la via pública. Un dels objectius que s'ha marcat GdB per a aquest mandat és optimitzar l'eficiència energètica del municipi per tal de reduir la despesa i millorar la sostenibilitat mediambiental. Una auditoria de la Diputació de Barcelona indicarà a final d'any quines són les mesures que cal adoptar. Mentre no se saben els resultats, però, el govern municipal ha optat per dedicar els recursos econòmics a millorar la infraestructura viària.\nSegons el consistori, la principal novetat del pressupost ha estat l'augment de la partida d'actuacions i acció social en 46.150 euros, el 40% més que l'any passat. L'increment dels recursos ha permès, entre altres actuacions, duplicar els ajuts d'emergència social, augmentar les hores de la treballadora social, contractar personal per cobrir les vacances de les treballadores familiars del Servei d'Ajuda a Domicili (SAD) i augmentar les usuàries del servei de teleassistència. El consistori, a més, també ha dut a terme campanyes de sensibilització en l'àmbit de la igualtat i la diversitat.\nLa inversió en infraestructura més important serà la construcció d'una vorera a la carretera de Moià (popularment coneguda com a carretera d'Avinyó), per fer més segura la circulació al tram que va de la plaça Catalunya al pont del riu Llobregat. Les obres començaran aquest any i es preveu que acabin a principi del 2017.\nUna altra actuació destacada és la instal·lació de la primera zona d'esbarjo per a gossos. L'equipament serà d'ús exclusiu per a persones que tinguin animals de companyia, que ara per ara no disposen d'un espai propi i es veuen obligades a sortir als afores del poble o a utilitzar els mateixos parcs que la resta de la gent.\nEl consistori també destaca altres projectes: la repavimentació dels carrers del Nord i Riera (perifèrics i, segons l'Ajuntament, "històricament oblidats"), l'arranjament de trams de la carretera de Manresa i Berga, la neteja d'un tram de la riera de Roqueta al seu pas pel nucli urbà i l'adaptació dels parcs infantils del municipi perquè els puguin fer servir infants de totes les edats.


Servei d'ajuda a domicili (SAD) — Serveis Socials\nServei d'ajuda a domicili (SAD) https://www.ccsegarra.cat/serveis-a-les-persones/accio-comunitaria/serveis/sad https://www.ccsegarra.cat/serveis-a-les-persones/accio-comunitaria/serveis/sad/@@download/image/Servei Ajuda a Domicili.png\nEl servei d’ajuda a domicili inclou un conjunt de tasques que es realitzen a la llar de persones o famílies que es troben, per motius físics o socials, en situacions de mancança d'autonomia temporal o permanent per poder realitzar les tasques habituals de la vida quotidiana.\nL’objectiu del servei és que la persona pugui continuar vivint al seu domicili, millorant-ne la qualitat de vida i potenciant la seva autonomia personal i amb unes condicions adients de convivència en el seu propi entorn familiar i comunitari.\nAquest servei inclou dos tipus d'ajudes: l’atenció personal i de la llar.\n- Persones i/o unitats de convivència que es troben, per motius físics, psíquics o socials, en situació de manca d’autonomia temporal o permanent, negligència o incapacitat per poder realitzar les tasques habituals de la vida quotidiana i garantir l’adequat desenvolupament personal i familiar. Especialment persones que:\no Viuen soles i no tenen suport social i/ o familiar permanent per atendre les seves necessitats bàsiques.\no Viuen amb altres persones que no poden atendre les seves necessitats bàsiques.\n- Persones i/o unitats de convivència amb dificultats d’adaptació social (problemes d’organització de la llar, atenció a les persones que formen part de la unitat de convivència i de relació amb l’entorn per manca d’hàbits o d’habilitats).\no Manca de capacitat o hàbits per l’autocura i en la relació amb l’entorn.\no Manca de capacitat o hàbits per l’organització de la llar, familiar i per l’atenció als membres de la família, especialment dels infants i la seva relació amb l’entorn.\nPer sol·licitar el servei d'ajuda a domicili cal adreçar-se al Consell Comarcal de la Segarra.


El Qbasket davant dos partits importants - Sant Cugat Informa!\nInici » Esports » Bàsquet » El Qbasket davant dos partits importants\n23 Maig 2014 a 18:27\nEl Qbasket davant dos partits importants\nEl sènior masculí busca les semis de 3era. i el femení mantenir-se a 2ona.\nQbasket – CB Morell // Foto: Xavier Boix\nEl sènior masculí del Qbasket Sant Cugat juga a Reus, diumenge a 2/4 de 6 de la tarda, la tornada de les semifinals pel campionat de Tercera Catalana contra el Pare Manyanet de Reus després de guanyar el partit d’anada a Sant Cugat per una diferència de 19 punts, 71-52. Aquest resultat fa preveure que els homes de Jordi Pargalló no haurien de tenir problemes per arribar a la següent eliminatòria però l’equip del Baix Camp només ha perdut un partit en tota la temporada.\nD’altra banda el sènior femení del Qbasket comença la fase de permanència a Segona Catalana, en la que el primer test serà amb el Martinenc en una eliminatòria al millor de tres partits amb avantatja per les de Sant Cugat. El fet que les de la Marta Ollé acabessin en el lloc 12 de la classificació suposa que si les coses no lis anessin bé en aquesta primera eliminatòria tinguin una segona oportunitat. Aquest primer partit es juga el cap de setmana al PAV1 diumenge 25 a 2/4 de 6 de la tarda.\nAquest cap de setmana comencen, com vàrem anunciar fa uns dies els Campionats d’Espanya en categoria cadet, on hi participa la UESC als que desitgem tota la sort i encert del món.\nLa resta dels partits dels equip de base del cap de setmana són els següents:\nCampionat Interterritorial Catalunya Júnior Masculí Grup 4\n9:00 hores CB L’Hospitalet B – UE Sant Cugat 1\nCampionat Territorial Pre – Infantil Femení Nivell C2 Grup 1\n9:30 hores UE Sant Cugat Vermell – Bàsquet Ribes\nCampionat Territorial Infantil Femení Nivell B1 Grup 4\n10:15 hores CB Gavà – UE Sant Cugat 1\nCampionat Territorial Pre – Infantil Femení Nivell B2 Grup 1\n11:00 hores UE Sant Cugat Negre – CE Maristes Sants Les Corts\nCampionat Interterritorial Catalunya Júnior Femení Grup 2\n12:30 hores Bàsquet Samà Vilanova JFA – UE Sant Cugat 1\nCampionat Territorial Cadet Masculí Nivell A2 Grup 2\n12:30 hores Sagrada Família-Claror A – QBasket Sant Cugat A\nCampionat Territorial Infantil Masculí Nivell C1 Grup 2\n16:00 hores CN Terrassa B – QBasket Sant Cugat Groc\n11:00 hores UE Sant Cugat 1 – CB L’Hospitalet B\nCampionat Territorial Pre – Infantil Masculí Nivell A2 Grup 1\n11:00 hores Basket Almeda – UE Sant Cugat Negre\nCampionat Territorial Júnior Femení Nivell A Grup 2\n12:30 hores UE Gaudí – UE Sant Cugat 2 – Descansa\nCampionat Territorial Pre-Infantil Femení Nivell C2 Grup 2\n12:30 hores QBasket Sant Cugat – UB Mir\n#bàsquet #bàsquet base #basquet femení #Qbasket Sant Cugat #UESC\nTOTS els resultats del partits del bàsquet base del cap de setmana\nTOTS els partits del bàsquet base del cap de setmana\nLast reply was 23 Maig 2014\nView 24 Maig 2014\nEls ordinals en català s’escriuen de la següent manera: 2a i 3a.\nEl Qbasket davant dos partits importants http://t.co/M83ZO2OnsK via @StCugatInforma #SomQbasket #santcugat Som-hi !!


VIATGE A LA FLORèNCIA DELS MEDICI\nPrograma: O Vos Omnes\nL'Ensemble O Vos Omnes va inaugurar el festival Llums d'Antiga de L'Auditori amb 'La foguera de les vanitats'\nAmb nou anys de trajectòria a l’esquena i vivint un moment de consolidació i expansió artística, L’Ensemble O Vos Omnes va tenir l’honor d’inaugurar, dimarts passat, la segona edició del Festival\nLlums d’Antiga de L’Auditori barceloní amb un espectacle dinàmic, teatral i amb aquest punt atrevit que sempre proposa el conjunt coral liderat per Xavier Pastrana. ‘La foguera de les vanitats’ transporta al món dels Medici, amb Florència com a teló de fons, i entreté des del primer minut gràcies a la recreació del moment històric que dibuixa amb precisió Girolamo Savonarola, predicador italià del segle XVI que es va oposar frontalment a la famosa família –fins i tot usurpant-li el poder– i a tot el que aquella ostentosa i influent casta\nrepresentaba; imposant la seva doctrina catòlica i coartante, el monjo irromp en la ciutat italiana en la qual fins aquell moment es vivia el florir de suculentes expressions artístiques i culturals i el ‘llibertinatge’ propiciat pels carnavals.\nA l’espectacle, el dominic, ben defensat per l’actor Quimet Pla, intervé durant tot el muntatge exigint la crema a la foguera de la immundícia que generaven el luxe i la corrupció, vanitats que als seus ulls s’havien apoderat de Florència i els seus habitants. Intercalant la seva narració, els membres de L’Ensemble O Vos Omnes provoquen una vegada i una altra l’auster monjo amb un cuidat programa de peces del Renaixement escollides per donar vida a la història. Valent-se de veus joves i ben empastades, el conjunt coral va posar cura a desgranar cada cançó amb solvència en els moviments escènics i cuidada dramaticitat, preparades amb picades d’ullet de fi humor, erotisme i profanació posant els pèls de punta a Savonarola. Amb tot i davant tanta frivolitat, el monjo acaba per imposar el seu repertori sacre i adoctrinador abans de ser abrasat a la foguera per voler implantar la seva severa doctrina. En aquest viatge del pecat a la rectitud es van poder sentir algunes joies renaixentistes –de difícil audició avui dia– d’autors com el flamenc Heinrich Isaac, els italians Michele Pesenti o Giovanni Domenico da Nola, l’holandès Jean Richaford, el francoflamenc Josquin Des Prés, l’anglès William Byrd i altres compositors anònims. L’espectacle va estar molt bé avalat musicalment per un reduït grup instrumental format per corneta, corda premuda i òrgan. Bon començament d’aquest certamen que ajuda a entendre part de l’essència de la música europea del passat.


Iglesias, Edgar | Fundacio Jaume Bofill\nDoctor en Pedagogia, llicenciat en antropologia social i cultural. És professor associat al Departament de Pedagogia Aplicada de l’UdG i membre de l’equip educatiu de l’Associació Educativa Integral del Raval.\nVa ser Visiting Scholar a la Graduate School of Education de la Stanford University (EEUU) al 2015 realitzant una recerca sobre after-schools programs i les seves línies de recerca tenen a veure amb l’educació comunitària i la inclusió educativa en contextos educatius no formals i multiculturals. Col·labora en l’actualitat i en aquest àmbit, amb diferents equips educatius, institucions i administracions educatives.\nContribucions dels plans educatius d'entorn a la iniciativa Educació 360